Gambia

Gambia (bahasa Mandinka: Kambiya ߞߊ߲ߓߌߦߊ߫; , ) atau nama rasminya dikenali Republik Gambia () ialah negara terkecil di benua Afrika. Ia suatu enklaf terletak di hujung Afrika Barat dikelilingi pada bahagian utara, timur, dan selatan oleh Senegal serta mempunyai pantai yang pendek Lautan Atlantik di sebelah barat. Sempadan Gambia lebih kurang menepati laluan Sungai Gambia yang mengalir merentasi bahagian tengah negara ke Lautan Atlantik. Saiznya sekitar 10,500 km², dengan jumlah penduduk sebanyak 1.7 juta orang. Banjul ialah ibu negara Gambia, tetapi konurbasi yang terbesar masih merupakan Serrekunda.

Pada 18 Februari 1965, Gambia diberi kemerdekaan oleh United Kingdom lalu menyertai Negara-Negara Komanwel, sehinggalah ia menarik diri pada Oktober 2013. Gambia berkongsi asal sejarah yang sama dengan banyak negara Afrika Barat, dengan perdagangan abdi merupakan faktor utama dalam pengasasan sebuah tanah jajahan di Sungai Gambia, mula-mulanya oleh orang Portugis dan kemudiannya oleh orang British. Sejak mencapai kemerdekaan, Gambia telah menghayati kestabilan, kecuali suatu tempoh pemerintahan tentera yang singkat pada 1994.

Gambia ialah negara yang kaya dengan pertanian, dengan ekonominya dikuasai oleh pertanian dan penternakan, perikanan, serta pelancongan. Hampir sepertiga jumlah penduduknya hidup di bawah garis kemiskinan antarabangsa sebanyak AS$1.25 sehari.Human Development Indices, Table 3: Human and income poverty, p. 35. Retrieved on 1 June 2009

Penamaan

Nama "Gambia" datang sama ada daripada panggilan sungai Gambia dalam bahasa Mandinka term Kambra/Kambaa ataupun daripada suatu alat labu dimainkan orang Serer dalam perkabungan iaitu Gamba.Allen Meagher, Andrew Samuel, Baba Ceesay, National Council for the Arts and Culture (Gambia), Historic Sites of The Gambia: Ada Dinkiralu (Mandinka), Bereb-I-Chosan (Wolof), Tarica Tawal (Fula), Nannin (Jola), Soninke Ada (Serehuli), I-Mofan Chosan (Serer) : an Official Guide to the Monuments and Sites of The Gambia, National Council for the Arts and Culture, 1998, pp. 1, 24.  Negara ini merdeka tahun 1965 dengan nama Inggerisnya The Gambia, ia diisytiharkan sebagai suatu republik dalam alam Komanwel tahun 1970 di bawah nama "Republik Gambia" (Republic of The Gambia).

Nama rasminya pernah ditukar kepada "Republik Islam Gambia" (Islamic Republic of The Gambia) semasa pemerintahan Yahya Jammeh pada Disember 2015, namun ditukar kembali kepada nama asal pada 29 Januari 2017 dengan naiknya Adama Barrow sebagai presiden.

 Sejarah 

Untuk rencana lanjutan, lihat Sejarah Gambia

 Politik dan Kerajaan 

Untuk rencana lanjutan, lihat Politik Gambia

 Daerah 

Untuk rencana lanjutan, lihat Daerah Gambia

 Geografi 

Untuk rencana lanjutan, lihat Geografi Gambia

 Ekonomi 

Untuk rencana lanjutan, lihat Ekonomi Gambia

 Demografi 

Untuk rencana lanjutan, lihat Demografi Gambia

 Budaya 

 Lihat juga 
 Kembali ke Daftar negara

 Rujukan 

 Pautan luar 

 Pejabat Presiden 

*
Kategori:Negara di Afrika
Kategori:Negara anggota Kesatuan Afrika
Kategori:Negara menyempadani Lautan Atlantik
Kategori:Komuniti Ekonomi Negara Afrika Barat
Kategori:Anggota Pertubuhan Kerjasama Islam
Kategori:Negara dan wilayah berbahasa Inggeris
Kategori:Negara dan wilayah yang diasaskan pada 1965
Kategori:Republik